'पार्टीको निर्देशनबमोजिम कमान्डरले ४० प्रतिशत रकम माग्नु भएको हो,' चेक बुझिसकेपछि धादिङ जीवनपुरकी बिना मिजारले भनिन्, 'पार्टीले हामीलाई यतिका दिन संरक्षण गरेर राख्यो खुसी साथ सहयोग गर्छाैं ।' पार्टीले रकम सही रूपमा सदुपयोग गरोस् भन्ने अपेक्षाले सहयोग गरेको उनले बताइन् । 'मैले करकापले हैन, पार्टीलाई सहयोग होस् भनेर दिएकी हुँ,' उनले भनिन्, '२ लाख ५० हजारको चेक बुझेकी छु, खुसीसाथ ४० प्रतिशत दिँदैछु ।' भिडन्तमा घाइते भएकी उनले आफूले पार्टीमा बसेर राजनीति गर्ने भएकाले सहयोग गर्न कुनै असजिलो महसुस नभएको सुनाइन् ।
